ΓΡΑΠΤΗ ΕΡΩΤΗΣΗ P-3959/00

υποβολή: Vitaliano Gemelli (PPE-DE) προς την Επιτροπή

(8 Δεκεμβρίου 2000)

Θέμα: Τραπεζικοί τόκοι: ποίουςποστηρίζει η Επιτροπή, την Αbi (Ένωση Ιταλικών Τραπεζών) ή τους πολίτες;

Σχετικά με τον προβληματισμό που προέκυψε από την απόφαση του Συνταγματικού Δικαστηρίου με αριθ. 425/2000 η οποία ορίζει το παράνομο του επανυπολογισμού των τόκων των χρηματοδοτήσεων, ερωτάται η Επιτροπή:

- κατά πόσο αληθεύει ότι η Abi, για να αποφύγει την επιστροφή των αχρεωστήτων καταβληθέντων ποσών από τους πολίτες πελάτες, έχει έλθει σε επαφή με την Ευρωπαϊκή Επιτροπή και ειδικότερα με τον αρμόδιο για τον ανταγωνισμό Επίτροπο ή με άλλους Επιτρόπους.

- κατά πόσο αληθεύει ότι η Abi, έχει λάβει από κύκλους της Επιτροπής που δεν έχουν ωστόσο διευκρινισθεί επακριβώς, βεβαιώσεις ότι η ίδια Επιτροπή ενδέχεται να αναλάβει τις κατάλληλες πρωτοβουλίες προκειμένου να προστατεύσει τα χρηματοπιστωτικά ιδρύματα και τούτο εις βάρος των πολιτών οι οποίοι έχουνποστεί τις δυσμενείς επιπτώσεις ενός αδίκου συστήματος.

- κατά πόσο θεωρεί ότι οφείλει να αναλάβει γενικές πρωτοβουλίες με στόχο να μην επιτρέψει στο ευρωπαϊκό ή και στο ιταλικό τραπεζικό σύστημα να έχουν με τους πολίτες-πελάτες, μια σχέση η οποία σε πολλές περιπτώσεις θεωρείται ως λεόντεια, επανεξισορροπώντας την ισορροπία δυνάμεωνπέρ του πολίτη-πελάτη.

Απάντηση του κ. Monti εξ ονόματος της Επιτροπής

(24 Ιανουαρίου 2001)

Οι ερωτήσεις που θέτει το Αξιότιμο Μέλος του Κοινοβουλίου αφορούν τα προβλήματα σχετικά με τον ανατοκισμό που θίγονται στην απόφαση του Συνταγματικού Δικαστηρίου της Ιταλίας αριθ. 425/00.

Στις ερωτήσεις αυτές δίνονται οι ακόλουθες απαντήσεις:

- Εκτός από τις επαφές ρουτίνας μεταξύ της Επιτροπής και της ABI (Associazione Bancaria Italiana) δεν έγινε καμία συζήτηση για το θέμα του ανατοκισμού συγκεκριμένα. Αντίθετα, ο ιταλικός νόμος αριθ. 108/96 για την τοκογλυφία αποτέλεσε το αντικείμενο δύο καταγγελιών που κατέθεσαν στην Επιτροπή η ABI και η AIBE (Associazione Italiana Banche Estere), και η άλλη από την Ευρωπαϊκή Ομοσπονδία Τραπεζών. Καταχωρήθηκανπό τον αριθ. 2000/5209 και οιπηρεσίες της ΓΔ Εσωτερική Αγορά, με επιστολή της 22ας Δεκεμβρίου 2000, κάλεσαν την ιταλική κυβέρνηση ναποβάλει τις παρατηρήσεις της επί του θέματος αυτού.

- Η Επιτροπή διαψεύδει ρητά ότι έχει δώσει σε οποιονδήποτε βεβαιώσειςπό την έννοια που αναφέρει το Αξιότιμο Μέλος του Κοινοβουλίου. Η πολιτική της Επιτροπής αντίστοιχα είναι να ακολουθείται γραμμή ισορροπίας μεταξύ των εν λόγω συμφερόντων, επειδή η ολοκλήρωση της ενιαίας αγοράς μπορεί ναλοποιηθεί μόνο στο πλαίσιο πλήρους εμπιστοσύνης μεταξύ καταναλωτών και παρεχόντωνπηρεσιών. Το σχέδιο δράσης για τις χρηματοπιστωτικέςπηρεσίες, το οποίολοποιείται επί του παρόντος, ανακοίνωσε και εφαρμόζει χωρίς διφορούμενα μια τέτοια πρακτική.

- Η Επιτροπή γνωρίζει το πρόβλημα του ανατοκισμού που θα εξετασθεί και θα αντιμετωπισθεί γενικά σε ευρωπαϊκό επίπεδο στο πλαίσιο της μεταρρύθμισης της οδηγίας 87/102/ΕΟΚ του Συμβουλίου της 22ας Δεκεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη(1). Ωστόσο, οιφιστάμενοι κανόνες της οδηγίας 93/13/ΕΟΚ του Συμβουλίου σχετικά με τις καταναλωτικές ρήτρες των συμβάσεων που συνάπτονται με καταναλωτές(2), η εφαρμογή των οποίωνπόκειται στην αρμοδιότητα των εθνικών αρχών, φαίνονται επαρκείς για να αντιμετωπισθούν τα προβλήματα που τίθενται από τις ιταλικές τραπεζικές συμβάσεις, ιδίως στα θέματα των επιτοκίων.

Η Επιτροπή κρίνει ότι τοφιστάμενο νομικό πλαίσιο σε ευρωπαϊκό επίπεδο επιτρέπει επομένως ήδη στις εθνικές αρχές να παρεμβαίνουν, εάν χρειασθεί, για να διορθώνουν τις καταστάσεις έλλειψης ισορροπίας μεταξύ των χρηματοπιστωτικών φορέων και των καταναλωτών.

Η Επιτροπή δεν θα παραλείψει να παρέμβει για να εξασφαλίσει την τήρηση των κανόνων ανταγωνισμού που ορίζονται από τα άρθρο 81 και 82 (πρώην άρθρα 85 και 86) της Συνθήκης ΕΚ, σε συνάρτηση με τις πληροφορίες που έδωσαν πρόσφατα στην ΓΔ Ανταγωνισμός για την ένωση καταναλωτών.

(1) ΕΕ L 42 της 12.2.1987.

(2) ΕΕ L 95 της 21.4.1993.